5 Tiragalo eo e khutshwane e re bolelela go le gontsi kaga tsela e Jesu a neng a le ka yone. Ela tlhoko gore o ne a atamelesega. Le mororo a ile a nna le maemo a magolo kwa legodimong, o ne a sa dire gore batho ba ba sa itekanelang ba mmoife e bile o ne a sa ba nyenyefatse. (Johane 17:5) Gape a ga go kgatlhe go bona gore le e leng bana ba ne ba ikutlwa ba ritibetse fa ba na le ene? Ruri ba ne ba ka se kgatlhegele motho yo o seng botsalano, yo o sa itumelang, yo o neng a se ke a nyenya kana a tshega! Batho ba dingwaga tsotlhe ba ne ba ikutlwa ba gololesegile go buisana le Jesu ka gonne ba ne ba kgona go bona gore ke motho yo o lorato, yo o amegang e bile ba ne ba tlhatswegile pelo gore o ne a ka se ba leleke.